103 obres originals han competit enguany en els Premis Literaris ‘Ciutat de Sagunt’
26 de setembre 2018

![Imagen 1](/media/5iyh50er/31_mac_premiosliterarios_04.jpg)

![](/media/sjbbxjfk/31_c_premiosliterarios_03.jpg)  
_I__matge recurs de l'acte de lliurament dels Premis Literaris 'Ciutat de Sagunt' 2017​​_

  

Els premis literaris ‘Ciutat de Sagunt’, organitzats pel Gabinet de Promoció del Valencià, arriben enguany a la XXI edició, una fita cultural molt esperada.

  

De les 103 obres rebudes de tota l’àrea lingüística, opten al XV Certamen de Teatre ‘Pepe Alba’ un total de 28 obres; per al XX Certamen de Narrativa s’han presentat 22 originals, i en el XX Certamen «Jaume Bru i Vidal» de poesia competiran 53 obres, el més veterà i el que inicià la convocatòria amb la creació del gabinet l’any 1997.

  

El premi de narrativa serà recompensat amb 6.000 euros i la publicació de la novel·la, i els de poesia i teatre rebran 3.000 euros cadascun i es publicaran les obres seleccionades en Onada Edicions. 

  

El regidor del Promoció del Valencià, José Manuel Tarazona, ha aprofitat que hui, 26 de setembre, és el ‘Dia Europeu de les Llengües’ per a destacar i “**posar en coneixement de l'opinió pública que els premis literaris «Ciutat de Sagunt» es consoliden, any rere any, com uns dels més prestigiosos del nostre país en les tres modalitats”. I ha afegit que enguany hi ha hagut gran participació amb un total de “103 obres en valencià avaluades per un jurat de reconegut prestigi**”.

  

El jurat de poesia ha estat format pels poetes Manel Rodríguez-Castelló, Antoni Ferrer i Manuel Bellver; el de narrativa pels escriptors Manel Joan Arinyó, Raquel Ricart i Nel·lo Navarro. Al seu torn, el de teatre estava compost pels professionals de l’escena Lola López, Antoni Ruiz i Mariola Ponce. Les diverses reunions dels jurats tingueren lloc el passat 21 de setembre a les dependències de l’Ajuntament de Sagunt, de les quals van eixir els tres guanyadors d’enguany, que ja estan avisats.

  

El edil ha donat les gràcies “**tant als escriptors i escriptores, al jurat i al personal tècnic i de gestió de l'ajuntament per la seua implicació i la seua labor**”. I ha recordat que “**nostra llengua oficial pròpia, el valencià, ha d'estar en condicions d' igualtat  i normalitat en tots els àmbits de la vida diària, sense cap discriminació.** **D****e fet hui més de 40 països i 800 milions de persones de tota Europa hem de celebrar el ‘Dia Europeu de les Llengües’ per d****ir que la diversitat lingüística és una eina per a aconseguir una major comprensió intercultural i un element clau en la rica herència cultural del nostre país i  nostre continent i treballar per promoure el plurilingüisme en tots els estats**".

  

Els noms de les persones guanyadores d’esta edició es coneixeran la vesprada del 19 d’octubre, en el transcurs d’un acte cultural i de lliurament dels guardons que tindrà lloc al Centre de Cultura Mario Monreal, a les 19.30 h.

![](/media/duobyfvx/31_c_premiosliterarios_02.jpg)  
_Imatge recurs de l'acte de lliurament dels Premis Literaris 'Ciutat de Sagunt' 2017​_  
  

*   [](http://www.facebook.com/sharer.php?u=https://aytosagunto.es/va/actualitat/103-obres-originals-han-competit-enguany-en-els-premis-literaris-ciutat-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/103-obres-originals-han-competit-enguany-en-els-premis-literaris-ciutat-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/103-obres-originals-han-competit-enguany-en-els-premis-literaris-ciutat-de-sagunt/ "Linked In")
*   [](mailto:?body=https://aytosagunto.es/va/actualitat/103-obres-originals-han-competit-enguany-en-els-premis-literaris-ciutat-de-sagunt/)